**দ্কোন-ম্ছোগ-'জিগ্স-মেদ-দ্বাং-পো** (তিব্বতি: དཀོན་མཆོག་འཇིགས་མེད་དབང་པོ་, ওয়াইলি: *dkon mchog 'jigs med dbang po*) (১৭২৮-১৭৯১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*) উপাধিধারী বৌদ্ধ লামা ছিলেন। তিনি তিব্বতের আমদো অঞ্চলের ব্লা-ব্রাং-ব্ক্রা-শিস-'খ্যিল বৌদ্ধবিহারের (তিব্বতি: བླ་བྲང་བཀྲ་ཤིས་འཁྱིལ་, ওয়াইলি: *bla-brang bkra-shis-'khyil*) একাদশ প্রধান ছিলেন।

জন্ম ও শিক্ষা
-------------

দ্কোন-ম্ছোগ-'জিগ্স-মেদ-দ্বাং-পো ১৭২৮ খ্রিষ্টাব্দে তিব্বতের আমদো অঞ্চলের স্দে-ছেন-গ্রাম-পা-নাং (ওয়াইলি: *sde chen gram pa nang*) নামক স্থানে একতি অভিজাত পরিবারে জন্মগ্রহণ করেন। তার পিতার নাম ছিল ঙ্গাগ-দ্বাং-র্নাম-র্গ্যাল (ওয়াইলি: *ngag dbang rnam rgya*) এবং মাতার নাম ছিল গ্নাম-স্ক্যিদ (ওয়াইলি: *gnam skyid*)। পাঁচ বছর বয়সে স্তোং-'খোর (ওয়াইলি: *stong 'khor*) বৌদ্ধবিহারে তোগ-নোর-বু-র্গ্যাল-ম্ত্শান (ওয়াইলি: *tog nor bu rgyal mtshan*) নামক এক বৌদ্ধ ভিক্ষু তাকে উপাসকের শপথ প্রদান করেন। তেরো বছর বয়সে তিনি তার খুল্লতাত ব্সোদ-নাম্স-র্গ্যা-ম্ত্শো (ওয়াইলি: *bsod nams rgya mtsho*) নামক এই বিহারের প্রধানের নিকট শিক্ষার্থীর শপথ গ্রহণ করেন। ১৭৪৩ খ্রিষ্টাব্দে তাকে ব্লা-ব্রাং-ব্ক্রা-শিস-'খ্যিল বৌদ্ধবিহার নিয়ে যাওয়া হলে সেখানে তাকে ঙ্গাগ-দ্বাং-ব্রত্সোন-'গ্রুস (ওয়াইলি: *ngag dbang brtson 'grus*) নামক প্রথম 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*) উপাধিধারী বৌদ্ধ লামার পুনর্জন্ম রূপে আনুষ্ঠানিক ভাবে চিহ্নিত করা হয়। এই বিহারে গ্যিং-রোল-ঙ্গাগ-দ্বাং-ব্স্তান-'দ্জিন (ওয়াইলি: *g.ying rol ngag dbang bstan 'dzin*), রাব-ব্র্তান-র্গ্যা-ম্ত্শো (ওয়াইলি: *rab brtan rgya mtsho*), রোং-বো-মে-র্গান-ছোস-র্জে (ওয়াইলি: *rong bo me rgan chos rje*), দ্গে-'দুন-র্গ্যা-ম্ত্শো (ওয়াইলি: *dge 'dun rgya mtsho*), গ্রুব-দ্বাং-স্তোব্স-ল্দান-র্গ্যা-ম্ত্শো (ওয়াইলি: *grub dbang stobs ldan rgya mtsho*) প্রভৃতি লামার নিকট শিক্ষালাভ করেন। ১৭৪৯ খ্রিষ্টাব্দে রোল-পা'ই-র্দো-র্জে (ওয়াইলি: *rol pa'i rdo rje*) নামক তৃতীয় ল্চাং-স্ক্যা হো-থোগ-থু (ওয়াইলি: *lcang skya ho thog thu*) তাকে ভিক্ষুর শপথ প্রদান করেন। ১৭৫২ খ্রিষ্টাব্দে তিনি মধ্য তিব্বত যাত্রা করে দ্রেপুং বৌদ্ধবিহার বিশ্ববিদ্যালয়ে গোমাং মহাবিদ্যালয়ে শিক্ষালাভের উদ্দেশ্যে ভর্তি হন। এই সময় সপ্তম দলাই লামা, ষষ্ঠ পাঞ্চেন লামা, কুন-দ্গা'-ব্লো-গ্রোস (ওয়াইলি: *kun dga' blo gros*) নামক একত্রিশতম সা-স্ক্যা-খ্রি-'দ্জিন প্রভৃতি বিখ্যাত লামারা তার উল্লেখযোগ্য শিক্ষক ছিলেন।

পরবর্তী জীবন
------------

১৭৬৩ খ্রিষ্টাব্দে তিনি গোনলুং বৌদ্ধবিহার এবং ১৭৬৫ খ্রিষ্টাব্দে তিনি স্কু-'বুম বৌদ্ধবিহারের প্রধান হিসেবে অধিষ্ঠিত হন। ১৭৬৯ খ্রিষ্টাব্দ থেকে পরবর্তী দুই বছর তিনি চীন ও মঙ্গোলিয়ায় বসবাস করেন। এই সময় এই দুই অঞ্চলের শাসকদের সঙ্গে সুসম্পর্কের জেরে তিনি নোমিনহান উপাধি এবং ঙ্গাবা ও খোতসে নামক স্থানের অধিকার লাভ করেন। ১৭৮৪ খ্রিষ্টাব্দে তিনি ১৭৯১ খ্রিষ্টাব্দে তিনি ব্লা-ব্রাং অঞ্চলে একটি চিকিৎসা বিদ্যালয়, ১৭৮৮ খ্রিষ্টাব্দে স্কু-'বুম বৌদ্ধবিহারে মৈত্রেয়কে উতসর্গীকৃত একটি স্বর্ণ মন্দির এবং ঙ্গাবা অঞ্চলে গোমাং বৌদ্ধবিহার স্থাপন করেন। ১৭৮৯ খ্রিষ্টাব্দে তাকে ব্যা-খ্যুং-থেগ-ছেন-ব্শাদ-স্গ্রুব-গ্লিং (ওয়াইলি: *bya khyung theg chen bshad sgrub gling*) বিহারের প্রধান হিসেবে অধিষ্ঠিত করা হয়। তার উল্লেখযোগ্য শিষ্য ছিলেন ব্লো-ব্জাং-স্মোন-লাম (ওয়াইলি: *blo bzang smon lam*) নামক বাষট্টিতম দ্গা'-ল্দান-খ্রি-পা, ঙ্গাগ-দ্বাং-ব্লো-ব্জাং (ওয়াইলি: *ngag dbang blo bzang*), ব্লো-ব্জাং-ছোস-ক্যি-ন্যি-মা (ওয়াইলি: *blo bzang chos kyi nyi ma*) নামক তৃতীয় থু'উ-ব্ক্বান (ওয়াইলি: *thu'u bkwan*), ব্সোদ-নাম্স-দ্বাং-র্গ্যাল (ওয়াইলি: *bsod nams dbang rgyal*) নামক ব্লা-ব্রাং-ব্ক্রা-শিস-'খ্যিল বৌদ্ধবিহারের পঞ্চদশ প্রধান, 'জিগ্স-মেদ-লুং-রিগ্স-র্গ্যা-ম্ত্শো (ওয়াইলি: *'jigs med lung rigs rgya mtsho*) নামক ব্লা-ব্রাং-ব্ক্রা-শিস-'খ্যিল বৌদ্ধবিহারের ষোড়শ প্রধান, দোন-গ্রুব-র্গ্যা-ম্ত্শো (ওয়াইলি: *don grub rgya mtsho*) নামক ব্লা-ব্রাং-ব্ক্রা-শিস-'খ্যিল বৌদ্ধবিহারের সপ্তদশ প্রধান, দ্কোন-ম্ছোগ-র্গ্যাল-ম্ত্শান (ওয়াইলি: *dkon mchog rgyal mtshan*) নামক ব্লা-ব্রাং-ব্ক্রা-শিস-'খ্যিল বৌদ্ধবিহারের চব্বিশতম প্রধান, 'জিগ্স-মেদ-র্গ্যাল-ম্ত্শান (ওয়াইলি: *'jigs med rgyal mtshan*) নামক ব্লা-ব্রাং-ব্ক্রা-শিস-'খ্যিল বৌদ্ধবিহারের ছাব্বিশতম প্রধান, দ্কোন-ম্ছোগ-দ্গ্যেস-পা'ই-ব্লো-গ্রোস (ওয়াইলি: *dkon mchog dgyes pa'i blo gros*) নামক ব্লা-ব্রাং-ব্ক্রা-শিস-'খ্যিল বৌদ্ধবিহারের আঠাশতম প্রধান, ব্লো-ব্জাং-দ্কোন-ম্ছোগ (ওয়াইলি: *blo bzang dkon mchog*) নামক ব্লা-ব্রাং-ব্ক্রা-শিস-'খ্যিল বৌদ্ধবিহারের চুয়াল্লিশতম প্রধান প্রভৃতি।

তথ্যসূত্র
---------

1. 1 2  Chhosphel, Samten (2011-01)। "The Second Jamyang Zhepa, Konchok Jigme Wangpo"। *The Treasury of Lives: Biographies of Himalayan Religious Masters*। সংগ্রহের তারিখ 2014-07-16।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Nietupski, Paul. 2011. Labrang Monastery: A Tibetan Buddhist Community on the Inner Asian Borderlands, 1709-1958. Plymouth: Lexington Books, pp. 127–132, ff.
* Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, Vol. 5, pp. 667.

|
|  |
| পূর্বসূরীঙ্গাগ-দ্বাং-ব্রত্সোন-'গ্রুস | **দ্কোন-ম্ছোগ-'জিগ্স-মেদ-দ্বাং-পো  দ্বিতীয় 'জাম-দ্ব্যাংস-ব্ঝাদ-পা** | উত্তরসূরীব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো |
|

| * দে
* স
'জাম-দ্ব্যাংস-ব্ঝাদ-পা |
| --- |
| 
* ১)  ঙ্গাগ-দ্বাং-ব্রত্সোন-'গ্রুস
* ২) দ্কোন-ম্ছোগ-'জিগ্স-মেদ-দ্বাং-পো
* ৩) ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো
* ৪) স্কাল-ব্জাং-থুব-ব্স্তান-দ্বাং-ফ্যুগ
* ৫) ব্লো-ব্জাং-'জাম-দ্ব্যাংস-য়ে-শেস-ব্স্তান-পা'ই-র্গ্যাল-ম্ত্শান
* ৬) ব্লো-ব্জাং-'জিগ্স-মেদ-থুব-ব্স্তান-ছোস-ক্যি-ন্যি-মা

 |